gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6256, del 29-04-2010 (2010/4384)

Adjudicació número CNMY09/1A1C/58. Obres de reforma de la quarta planta per als Serveis Centrals del SERVEF de València.
------------------------------------------------------------------------------------------------------------------------

### Dades del document

Número de DOGV
:   6256

Data del DOGV
:   29-04-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/4384


Data del document
:   19-04-2010

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte d'obres

Adjudicació número CNMY09/1A1C/58. Obres de reforma de la quarta planta per als Serveis Centrals del SERVEF de València. [2010/4384]  
1. Entitat adjudicadora  
a) Organisme: Servici Valencià d'Ocupació i Formació.  
b) Dependència que tramita l'expedient: Servici de Contractació i Gestió Patrimonial.  
c) Número d'expedient: CNMY09/1A1C/58.  
2. Objecte del contracte  
a) Tipus de contracte: obres.  
b) Descripció de l'objecte: obres de reforma quarta planta per als Servicis Centrals del SERVEF de València.  
c) Butlletí o diari oficial i data de publicació de l'anunci de licitació: Diari Oficial de la Comunitat Valenciana número 6119, de 8 d'octubre de 2009.  
3. Tramitació, procediment i forma d'adjudicació  
a) Tramitació: ordinària.  
b) Procediment: obert  
c) Forma: pluralitat de criteris.   
4. Pressupost base de licitació  
a) Preu de licitació: tres-cents quaranta-tres mil set-cents quaranta-un euros amb quaranta-nou cèntims (343.741,49 euros), IVA exclòs.  
b) Import de l'IVA: cinquanta-quatre mil nou-cents noranta-huit euros amb seixanta-quatre cèntims (54.998,64 euros).   
c) Total pressupost: tres-cents noranta-huit mil set-cents quaranta euros amb tretze cèntims (398.740,13 euros).  
5. Adjudicació  
a) Data: 29 març del 2010.  
b) Contractista: Diseño y Objetivos de Construcción, SL.  
c) Nacionalitat: espanyola.  
d) Import d'adjudicació: dos-cents setanta-tres mil sis-cents díhuit euros amb vint-i-dos cèntims (273.618,22 euros).  
Import de l'IVA: quaranta-tres mil set-cents setanta-huit euros amb noranta-dos cèntims (43.778,92 euros).  
Total import d'adjudicació: tres-cents dèsset mil tres-cents noranta-set euros amb catorze cèntims (317.397,14 euros).  
València, 19 d'abril del 2010.- La secretària general (p. d. de 03.03.2008, DOCV núm. 5719, de 07.03.2008): Pilar Máñez Capmany.
Diari Oficial de la Generalitat Valenciana


Sumari del DOGV 6321, del 29-07-2010 (2010/8339)

Notificació d'anul·lació d'autoritzacions sanitàries i inscripció en el Registre General Sanitari d'Aliments. Expedient número OR-854/2009 i altres.
----------------------------------------------------------------------------------------------------------------------------------------------------

### Dades del document

Número de DOGV
:   6321

Data del DOGV
:   29-07-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/8339


Organisme emissor
:   Conselleria de Sanitat

Tipus de document
:   Anunci

Notificació d'anul·lació d'autoritzacions sanitàries i inscripció en el Registre General Sanitari d'Aliments. Expedient número OR-854/2009 i altres. [2010/8339]  
No s'han pogut notificar de manera personal i directa a les persones interessades les resolucions que s'indiquen a continuació d'anul·lació de les autoritzacions sanitàries i inscripció en el Registre General Sanitari d'Aliments, i d'acord amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publiquen ara.  
Per a conèixer el contingut íntegre de la resolució ha de comparèixer en la Direcció General de Salut Pública de la Conselleria de Sanitat, situada en l'avinguda de Catalunya, 21 de València, en el termini de deu dies des de l'endemà de la publicació d'este edicte. Una vegada transcorregut aquest termini, la notificació es considera feta amb caràcter general.   
València, 23 de juny de 2010.- El director general de Salut Pública: Manuel Escolano Puig.  
«Vistos els expedients d'anulació de les autoritzacions sanitàries i inscripció en el Registre General Sanitari d'Aliments dels establiments que s'allisten en la taula adjunta i d'acord amb el que disposen el Reial Decret 1712/1991, de 29 de novembre, i altres disposicions complementàries.  
Com que esta Direcció General de Salut Pública té competència per a resoldre d'acord amb l'article 11 del Decret 120/2007, de 27 de juliol, del Consell de la Generalitat, que aprova el Reglament Orgànic i Funcional de la Generalitat de Sanitat, resolc anul·lar les autoritzacions sanitàries de funcionament i inscripció en el Registre General Sanitari d'Aliments pels motius detallats.  
Contra este acte es pot interposar un recurs d'alçada en el termini d'un mes comptador des de l'endema de la publicació d'este edicte davant el subsecretari de la Conselleria de Sanitat, d'acord amb l'article 115 de Llei 30/1992, de 26 de novembre, de Regim Jurídic de las Administracions Públiques i del Procediment Administratiu Comú, modificada per la Llei 4/1999».  

Diari Oficial de la Generalitat Valenciana


Sumari del DOGV 6318, del 26-07-2010 (2010/7664)

Notificació de la sentència dictada en el judici de divorci contenciós número 1140/2009.
----------------------------------------------------------------------------------------

### Dades del document

Número de DOGV
:   6318

Data del DOGV
:   26-07-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/7664


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el judici de divorci contenciós número 1140/2009. [2010/7664]  
Divorci contenciós 001140/2009   
Part demandant: Alejandra López González.   
Part demandada: Gul Nawaz Bajwa.   
Sobre: divorcis no consensuats.   
En el judici a què es fa referència s'ha dictat la resolució la dispositiva de la qual és del tenor literal següent:   
«Dispositiva  
Estime la demanda plantejada per Alejandra López González contra Gul Nawaz Bajwa, declare dissolt, per causa de divorci, el matrimoni entre els esmentats cònjuges, amb tots els efectes legals, inclosa la dissolució del règim econòmic de bé de la societat de guanys, i dispose l'atribució de l'ús del domicili conjugal a Gul Nawaz Bajwa.  
Tot això sense fer una condemna especial en les costes d'aquest procediment.  
I Una vegada siga ferma aquesta resolució, trameteu-ne una testimoniança al registre civil on figure inscrit el matrimoni, perquè l'anoten al marge.   
Aquesta és la meua sentència, que de conformitat amb el que disposen els articles 265 i 266 de la Llei Orgànica del Poder Judicial s'anotarà en el llibre corresponent, i de què es durà una testimoniança a les actuacions originals, i que es notificarà a les parts, fent-los saber que, contra aquesta sentència poden preparar en aquest Jutjat un recurs d'apel·lació, en els cinc dies següents a la seua notificació davant de l'Audiència Provincial de València. Ho pronuncie, mane i firme».   
Atés que es desconeix el domicili o la residència actuals de la part demandada, per diligència d'ordenació de 21 de juny de 2010 el secretari, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de sentència al demandat Gul Nawaz Bajwa.   
València, 21 de juny de 2010.- El secretari judicial: Rafael Roselló Sobrevela.
Diari Oficial de la Generalitat Valenciana


Sumari del DOGV 6230, del 22-03-2010 (2010/2696)

Informació pública del Programa d'Actuació Integrada Maravisa, sòl urbà, clau r.6.
----------------------------------------------------------------------------------

### Dades del document

Número de DOGV
:   6230

Data del DOGV
:   22-03-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/2696


Data del document
:   08-03-2010

Organisme emissor
:   Ajuntament de la Pobla de Vallbona

Tipus de document
:   Anunci

Descriptors 

:   * Pobla de Vallbona, la
    * administració local
    * pla d'urbanisme

Informació pública del Programa d'Actuació Integrada Maravisa, sòl urbà, clau r.6. [2010/2696]  
El Ple de l'Ajuntament, en la sessió extraordinària, de data 9 de febrer del 2010, ha adoptat un acord sobre informació pública del Programa d'Actuació Integrada Maravisa (gestió directa), sòl urbà, clau r.6, comprensiu de la documentació següent:  
· Pla de Reforma Interior Zona Maravisa.  
· Projecte d'Urbanització Zona Maravisa.  
· Projecte específic d'instal·lacions elèctriques (enllumenat públic).  
· Projecte d'imposició i ordenació de quotes urbanístiques.  
En aplicació del que establix l'article 272 del Decret 67/2006, de 12 de maig, sobre Reglament d'Ordenació i Gestió Territorial i Urbanística, la informació pública es verificarà per mitjà d'un anunci publicat en el Diari Oficial de la Comunitat Valenciana i, simultàniament o amb posterioritat, en un periòdic d'àmplia difusió al municipi, durant el termini de 20 dies comptador des de l'endemà de l'última publicació de l'anunci o des de la recepció de l'avís si és posterior, el qual els interessats podran presentar les al·legacions que tinguen per convenient, però no alternatives tècniques en competència, al tractar-se d'un programa de gestió directa.  
Tota l'avantdita documentació, així com l'expedient administratiu, podrà ser consultada en el Departament d'Urbanisme de l'Ajuntament de la Pobla de Vallbona, els dies hàbils, en horari d'oficina.  
La Pobla de Vallbona, 8 de març del 2010.- L'alcaldessa presidenta: M.ª Carmen Contelles Llopis.
Diari Oficial de la Generalitat Valenciana


Sumari del DOGV 6411, del 03-12-2010 (2010/12285)

Ampliació del termini de la informació pública del Pla Especial de Reserva de Sòl Plataforma Logística de Castelló.
-------------------------------------------------------------------------------------------------------------------

### Dades del document

Número de DOGV
:   6411

Data del DOGV
:   03-12-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/12451


Data del document
:   26-11-2010

Organisme emissor
:   Conselleria d'Infraestructures i Transport

Tipus de document
:   Anunci

Descriptors 

:   * Castelló de la Plana
    * pla d'urbanisme

Ampliació del termini de la informació pública del Pla Especial de Reserva de Sòl Plataforma Logística de Castelló. [2010/12801]  
Per Resolució de 22 d'octubre de 2010, i d'acord amb les competències establides en l'article 96.b de la Llei 16/2005, de 30 de desembre, Urbanística Valenciana, el conseller d'Infraestructures i Transport, va acordar sotmetre el Pla Especial de Reserva de Sòl Plataforma Logística de Castelló al tràmit d'informació pública, així com la suspensió de llicències en la totalitat de l'àmbit territorial afectat pel dit pla especial.  
La informació pública es realitza a fi de formular les observacions sobre les circumstàncies que justifiquen l'ampliació de patrimoni públic de sòl i legitimen l'expropiació dels terrenys necessaris per a esta.  
Esta informació pública va ser anunciada en el Diari Oficial de la Comunitat Valenciana el dia 8 de novembre, amb un termini inicial d'un mes comptador des de la data de publicació de l'anunci en este.  
A instàncies de les parts afectades, i a fi de la millor defensa de l'interés públic, es prorroga este termini, que acabarà el 31 de gener de 2011.  
Transcorregut el dit termini sense realitzar al·legacions, es considerarà que està d'acord, i que ha desistit del dret al tràmit corresponent. Això, sense perjuí de la interposició dels recursos que pertoquen contra la resolució definitiva del procediment, en els terminis legalment i reglamentàriament establits.  
Lloc d'exposició:  
- Locals del Servici Territorial de Transports de la Conselleria d'Infraestructures i Transport, avinguda del Mar, 16, 12385 Castelló de la Plana.  
- Ajuntament de Castelló de la Plana.  
València, 26 de novembre de 2010.- El director general de Transports i Logística: Vicente Dómine Redondo.
Diari Oficial de la Generalitat Valenciana


Sumari del DOGV 6202, del 09-02-2010 (2010/369)

Citació a les persones interessades en la declaració d'hereus abintestat 000984/2008.
-------------------------------------------------------------------------------------

### Dades del document

Número de DOGV
:   6202

Data del DOGV
:   09-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/369


Data del document
:   09-12-2009

Organisme emissor
:   Jutjat de Primera Instància Número 7 de Torrent

Tipus de document
:   Anunci

Citació a les persones interessades en la declaració d'hereus abintestat 000984/2008. [2010/369]  
Assumpte civil 000984/2008-N  
Part demandant: Ángel María Alfaro Ausejo i Juan Carlos Alfaro Asa.  
Part demandada: José Alfaro Tambo.  
Sobre: declaració d'hereus abintestat.  
Aránzazu Peris Martínez, secretària judicial del Jutjat de Primera Instància i Instrucció número 7 de València, mitjançant aquest edicte faig saber:  
Que en aquest Jutjat a càrrec meu o a instàncies de la procuradora senyora Ubeda Solano en nom i representació d'Ángel María Alfaro Ausejo i Juan Carlos Alfaro Asa, es tramita expedient número 984/2008, sobre declaració d'hereus abintestat de José Alfaro Tambo, nascut el dia 20 de març de 1924 a Carcastillo (Navarra), fill de Bruno i de Francisca, d'estat civil solter i sense descendència, finat el dia 15 de juny de 2008 a València; havent comparegut Ángel María Alfaro Ausejo i Juan Carlos Alfaro Asa, es crida mitjançant aquest edicte a totes les persones que es creguen amb igual o millor dret a l'herència, perquè dins del termini de 30 dies comptadors des de l'endemà de la publicació d'aquest edicte en el Diari Oficial de la Comunitat Valenciana, compareguen davant d'aquest Jutjat a reclamar-la.   
Torrent, 9 de desembre de 2009.- La secretària judicial: Aránzazu Peris Martínez.
Diari Oficial de la Generalitat Valenciana


Sumari del DOGV 6215, del 26-02-2010 (2010/1424)

Notificació de la sentència dictada en el judici ordinari número 804/2009.
--------------------------------------------------------------------------

### Dades del document

Número de DOGV
:   6215

Data del DOGV
:   26-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/1424


Data del document
:   02-02-2010

Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el judici ordinari número 804/2009. [2010/1424]  
Judici ordinari 000804/2009  
Part demandant: Alejandro Borras Enguídanos.  
Part demandada: Isabelle Daniele Martín.  
Sobre: guarda, custòdia o aliments de fills menors no matrimonials no consensuats.  
En el judici a què es fa referència s'ha dictat la resolució que literalment és com segueix:   
«Part dispositiva   
S'aclareix la sentència de data 21 de gener de 2010, en el sentit següent:  
S'aclareix la sentència en els termes sol'licitats i s'atribueix la guarda i custòdia al pare, amb regulació de visites a favor de la mare demandada.   
Manera d'impugnació: aquesta resolució forma part de la sentència de 21 de gener de 2010, i el termini per a recórrer-hi serà comptador des de la notificació d'aquesta interlocutòria (article 448.2 LECn).   
Ho dispose i firme el jutge. En done fe».   
Atés que es desconeix el domicili o la residència actuals de la part demandada, mitjançant la provisió de 19 d'octubre de 2009, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte per a portar a efecte la diligència de notificació al demandat.  
València, 2 de febrer de 2010.- La secretària judicial: Alicia Ordeig Rabadán.
Diari Oficial de la Generalitat Valenciana


Sumari del DOGV 6235, del 29-03-2010 (2010/3306)

RESOLUCIÓ de 4 de març de 2010, de la consellera de Cultura i Esport, per la qual es proveïx la vacant anunciada per la convocatòria 085/2009, de 20 de novembre de 2009.
-------------------------------------------------------------------------------------------------------------------------------------------------------------------------

### Dades del document

Número de DOGV
:   6235

Data del DOGV
:   29-03-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/3306


Data del document
:   04-03-2010

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * funcionari

RESOLUCIÓ de 4 de març de 2010, de la consellera de Cultura i Esport, per la qual es proveïx la vacant anunciada per la convocatòria 085/2009, de 20 de novembre de 2009. [2010/3306]  
Vista la proposta formulada per la comissió avaluadora corresponent a la convocatòria 085/2009, de 20 de novembre de 2009 (DOCV núm. 6155, de 30.11.2009), per a la provisió, pel procediment de lliure designació, del lloc de treball núm. 25459, cap del Servei d'Informàtica.  
De conformitat amb el que disposen l'article 20 del Decret Legislatiu de 24 d'octubre de 1995, pel qual s'aprova el Text Refós de la Llei de Funció Pública Valenciana, i l'article 27 del Decret 33/1999, de 9 de març, pel qual s'aprova el reglament de selecció, provisió de llocs de treball i carrera administrativa del personal comprés en l'àmbit d'aplicació de la Llei de Funció Pública Valenciana, resolc:  
 Nomenar María Arrate Baquedano Alcocer, funcionària de carrera del grup A, administració especial -informàtics- de la Comunitat Valenciana, amb NRP 30403968X3, cap del Servei d'Informàtica, lloc de treball núm. 25569, grup A, complement de destinació nivell 28 i complement específic E050.  
El cessament en l'actual lloc de treball es produirà d'ofici l'endemà de la publicació de la present resolució.  
La presa de possessió en la nova destinació es produirà l'endemà del cessament.  
D'acord amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei reguladora de la jurisdicció contenciosa administrativa, contra el present acte, que posa fi a la via administrativa, es pot interposar potestativament recurs de reposició o plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'ha d'interposar davant d'este òrgan en el termini d'un mes comptat des de l'endemà de la notificació.  
b) El recurs contenciós administratiu s'ha de plantejar, a elecció, davant del jutjat contenciós administratiu en la circumscripció del qual tinga el domicili la persona recurrent o es trobe la seu de l'òrgan autor d'este acte, en el termini de dos mesos comptats des de l'endemà de la notificació.  
València, 4 de març de 2010.- La consellera de Cultura i Esport: Trinidad María Miró Mira.
Diari Oficial de la Generalitat Valenciana


Sumari del DOGV 6202, del 09-02-2010 (2010/1117)

RESOLUCIÓ de 18 de gener de 2010, del rector de la Universitat Cardenal Herrera-CEU, per la qual es publica el pla d'estudis de Graduat/ada en Enginyeria de Disseny Industrial i Desenvolupament de Productes.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6202

Data del DOGV
:   09-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/1117


Data del document
:   18-01-2010

Organisme emissor
:   Universitat Ceu Cardenal Herrera

Tipus de document
:   Resolució

Descriptors 

:   * Universitat Cardenal Herrera-Ceu
    * legislació
    * programa d'ensenyament
    * enginyer
    * tecnologia
    * universitat
    * legislació escolar

RESOLUCIÓ de 18 de gener de 2010, del rector de la Universitat Cardenal Herrera-CEU, per la qual es publica el pla d'estudis de Graduat/ada en Enginyeria de Disseny Industrial i Desenvolupament de Productes. [2010/1117]  
ANNEX  
Grau en Enginyeria Industrial i Desenvolupament de Productes  
Distribució general del pla d'estudis:  
  
Distribució del pla d'estudis per matèria:  
Una vegada obtinguda la verificació del pla d'estudis pel Consell d'Universitats, amb l'informe positiu previ de l'Agència Nacional d'Avaluació de la Qualitat i Acreditació, i acordant el caràcter oficial del títol per Acord de Consell de Ministres, de 30 d'octubre de 2009 (publicat en el BOE de 5 de gener de 2010, per la Resolució de la Secretaria d'Estat d'Universitats de 13 de novembre de 2009), de conformitat amb el que disposa la legislació vigent, aquest Rectorat ha resolt:  
Publicar el pla d'estudis conduent a l'obtenció del títol de Graduat o Graduada en Enginyeria de Disseny Industrial i Desenvolupament de Productes que s'annexa a aquesta resolució.  
València, 18 de gener de 2010.- El rector: José Alberto Parejo Gámir.  
  
Distribució del pla d'estudis per curs i assignatures:  
  
\* \* \* \* \* \* \* \* \* \* \* \* \* \*  
ANEXO  
Grado en Ingeniería en Diseño Industrial y Desarrollo de Productos  
Distribución general del plan de estudios:  
  
Distribución del plan de estudios por materia:  
  
  
Distribución del plan de estudios por curso y asignaturas:  

Diari Oficial de la Generalitat Valenciana


Sumari del DOGV 6198, del 03-02-2010 (2010/782)

Informació pública de la declaració d'interés comunitari per a l'ampliació de nau industrial al terme municipal de Tavernes de la Valldigna (València).
-------------------------------------------------------------------------------------------------------------------------------------------------------

### Dades del document

Número de DOGV
:   6198

Data del DOGV
:   03-02-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/782


Data del document
:   11-12-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Descriptors 

:   * Tavernes de la Valldigna
    * pla d'urbanisme

Informació pública de la declaració d'interés comunitari per a l'ampliació de nau industrial al terme municipal de Tavernes de la Valldigna (València). [2010/782]  
Pel fet d'haver-se admés a tràmit, d'acord amb el que preveu la Llei 10/2004, de 9 de desembre, de la Generalitat Valenciana, sobre sòl no urbanitzable, l'expedient BEJ 9875/0473, promogut per Asfaltos Chova, SA per a l'ampliació de nau industrial, ubicada al polígon 1 i 24, parcel·les 49 i altres, del terme municipal de Tavernes de la Valldigna, mitjançant aquest edicte se sotmet a informació publica el projecte de declaració d'interés comunitari, juntament amb l'estudi d'impacte ambiental i estudi d'integració paisatgística, durant el termini de trenta dies hàbils des de la publicació d'aquest edicte, dins del qual l'expedient pot ser examinat al Servei Territorial d'Ordenació del Territori de València amb seu a l'edifici Prop de l'av. de Gregori Gea, 27 de València, en horari d'atenció al públic de 9 a 14 hores.  
València, 11 de desembre de 2009.- El director general d'Urbanisme: José María Selva Ros.